Атаровс имам Шемалий оьрсийн дуькъа чай мелира, мангала комарийн варени а тосуш. Оцу балхо кхин а цецваьккхира дуккха а шена гина моьттуш волу совдегар. Шу1анта йина йолу чу нитташ боьхкина йолу курзанаш а йиъна, шаьшшиъ парг1атваьлча, Шемала Францех, Венгрехь лаьттачу оьрсийн эскарах х1ума хаахь, и дийцахьара шена дийхира Аммак Жоржовиче. Цул т1аьхьапурба делира хьешана ша деана совг1аташ схьадала. Шемала беро санна цец а вуьйлуш, воккхаверца схьаийцира шена еана Швейцарера датон хронометр. Т1ехь схьадоьллуш нег1ар а долуш яра и. Цо, хьаьвззий д1а йоьдий, къилб-Седе гойтура. Цу т1ера цамза й1енчу дешин бара, бодашкахь лепа а лепаш. Аннина дашон сахьт делира Атаровс.